 E Yerusalemu nEhekalu Bikathoghothibawa Olhughano Lhwe BibliaOLHUGHANO 76E Yerusalemu YikathoghothibawaNI BIRIMO ebilhabire omwi 10 erilhua aha Omwami Nebukadeneza akathathwalira Abaisraeli abosi abasomire ndeke e Babiloni. Na lino thathungererano ekikabya! E Yerusalemu yikahisibawa. NAbaisraeli abathe thithibwa baka thwalhawa ngabomuliki e Babiloni.Wibuke, eki kyabaminyereri ba Yehova bakunga bathi kyasya banika abandu bamathendi hindulha emibere yabu mibi. Aliriryo Abaisraeli mubatha hulikirira abaminyereri. Mubaghanira okwiramya esyonyamuhanga esyamabehi omwomwanya wa Yehova. Busana neki abandu batholere erisuyirwa. Thwasi kino kusangwa omuminyereri wa Nyamuhanga ya Ezekieli akathubwira okwa bindu ebyesyonye ebya Abaisraeli babya bakakolha.Wunasi Ezekieli nga nindi? Ni mughuma okwabalhwana abOmwami Nebukadeneza athwalha e Babiloni ebirimo 10 ebilhabire embere werithoghothibwa lye Yerusalemu lithe lyabya. Danieli nabanywani biwe basathu, Sadiraki, Mesaki na Abedenego, muba thwalhua e Babiloni okwa buthuku bughuma.Ezekieli akabya ane e Babiloni, Yehova akamukanganaya ebindu byesyonye ebikabanika e Yerusalemu omwa Hekalu. Yehova akakolha athya erilhabira omwa kithiko-thiko. Ezekieli akine e Babiloni, aliriryo Yehova akaleka inyalhangira buli kindu ekiri omwa Hekalu. Kandi ebya Ezekieli akalhangira bika thikaya!Yehova akabwira Ezekieli athi: Thalhangira ebindu byesyonye ebyabandu bakakolha hano omwa Hekalu. Thungerera esyambimbo syabiri swikwa kwebisasani byesyanzoka nebindi bisoro. Kandi samalira Abaisraeli bane mubiramya! Ezekieli anemulhangira ebindu bino, nerisakanga ebikabanika.Yehova akabulhaya Ezekieli athi: Wunalhangire ebya abasondoli be Israeli bakakolha omwa mbitha? Inga, nakino nakyo anakilhangire. Hali abalhume 70, kandi abosi bane muramya esyonyamuhanga syamabehi. Bakabugha bathi: Yehova siathulhangire. Abirisighania ekihugho.Neryo Yehova akakanganaya Ezekieli yabaghuma okwabakali okwa lhukyo lhwendatha lhwe hekalu. Banikere eyo bakaramya nyamuhanga owamabehi ya Tamuzi. Kandi thathungerera abalhume abo abali okwa lhukyo lhwe hekalu ya Yehova! Abosi bali nga 25. Ezekieli akalhangira abosi. Bakunama ibana thungerere ebulhwa lyuba neriramya eryuba!Yehova akabugha athi: Abandu aba sibanzikirye. Sibalikolha bindu bibi bisa aliriryo bakasa nomwa hekalu yaghe ibabikoleramu! Neryo lithya Yehova akalhaghanisaya athi: Bakendiowa akaghalha kerihithana lyaghe. Kandi singendi syabakwira bulighe baka thoghothibwa.Ni birimo nga bisathu bisa ebyamatha lhaba Yehova akengenie Ezekieli yebindu ebi indi Abaisraeli bakayisamambulha okwa Mwami Nebukadeneza. Neryo akaghenda eriyalhwa nabu. Ekirimo nengegha bikabya byalhaba abanya Babiloni bakathulha esyambimbo nerihisya omuyi wokwithaka. Abandu bangi bakakwa kutse erithwalibwa ngabomuliki e Babiloni.Ekyamaleka Yehova inyikirirya eritsandya libi eri iryabanika okwAbaisraeli niki? Kwenene, ni kusangwa siba thahulikirira Yehova kandi sibathasikya nebihano biwe. Eki kikakanganaya ngokwa ni kyomubongo ithwe erikolha mughulhu wosi ebya Nyamuhanga akabugha.Erimbere abandu bake bamalighirwa eribya ibanikere omwa kihugho kye Israeli. Omwami Nebukadneza akayira Omuyudaya oyukahulhawa mwa Gedalia eribya mukulhu wabandu aba. Aliriryo abaghuma bokwAbaisraeli bakitha Gedalia. Hathya abandu bakasagha bathi abanya Babiloni bakendiasa nerithoghothya abosi busana nekindu kibi kino ekyamabiri banika. Neryo baka kaka Yeremia erighenda nabu, neryo bakathibitha e Misiri.Kino kikaleka ekithaka kye Israeli ikyabya butsira mundu nomughuma. Erighunza ebirimo 70 sihali na mughuma oyuli omwa kihugho ekyo. Ni mulhalha. Aliriryo Yehova akalhaghanisaya athi akendi syasubulya abandu biwe bomwa kihugho enyuma webirimo 70. Aliriryo ibbwa okwa mughulhu ono, ni kyahi ekikahika okwabandu ba Nyamuhanga omwa kihugho kye Babiloni eyababiri thwalhua? Leka thulebaye.2 Abami 25:1-26; Yeremia 29:10; Ezekieli 1:1-3; 8:1-18. 